**ข้อสังเกต/ข้อเสนอแนะของสภามหาวิทยาลัยเทคโนโลยีสุรนารี และ
คณะกรรมการติดตามและประเมินผลงาน มหาวิทยาลัยเทคโนโลยีสุรนารี**

1. **สรุปมติการประชุมสภามหาวิทยาลัยเทคโนโลยีสุรนารี ครั้งที่ 10/2565** **(วันอาทิตย์ที่ 27 พฤศจิกายน พ.ศ. 2565)**

**วาระที่ 3.2 ขอ****อนุมัติ (ร่าง) รายงานการติดตามและประเมินผลงาน มหาวิทยาลัยเทคโนโลยี
สุรนารี ประจำปีงบประมาณ พ.ศ. 2565 (1 ตุลาคม พ.ศ. 2564-30 กันยายน พ.ศ. 2565)**

**ข้อสังเกต/ข้อเสนอแนะ**

1. ขอชื่นชมผลการดำเนินงานของมหาวิทยาลัย โดยเฉพาะในเรื่องสหกิจศึกษา และความร่วมมือกับภาคเอกชนในด้านการศึกษาและการวิจัย ที่หลายมหาวิทยาลัยมองว่า มหาวิทยาลัยเทคโนโลยีสุรนารีเป็นต้นแบบในเรื่องเหล่านี้
2. มหาวิทยาลัยควรให้ความสำคัญในการพัฒนานักศึกษาทางด้าน Soft Skills เพิ่มมากขึ้น
3. ใน PowerPoint หน้า 8-9 ที่นำเสนอมีประเด็นข้อสังเกต/ข้อเสนอแนะ ดังนี้
4. ในเรื่องการจัดอันดับมหาวิทยาลัย มหาวิทยาลัยควรใช้ประโยชน์จากการจัดอันดับภายในประเทศ โดยอาจเปรียบเทียบกับมหาวิทยาลัยที่มีผลการจัดอันดับอยู่ในระดับสูง และวิเคราะห์ข้อมูลในเชิงลึกว่ามหาวิทยาลัยมีจุดแข็งและจุดที่ควรพัฒนาอะไรบ้าง ก่อนจะต่อยอดไปสู่การจัดทำแผนปฏิบัติการของมหาวิทยาลัยต่อไป
5. ในเรื่องการได้งานทำของบัณฑิตระดับปริญญาตรี และเรื่องเงินเดือนเฉลี่ยของบัณฑิตระดับปริญญาตรีที่ได้งานทำ มหาวิทยาลัยควรคำนึงถึงการได้มาของข้อมูล และการวิเคราะห์ข้อมูลให้ถูกต้อง เพื่อให้ผลการดำเนินงานสะท้อนความเป็นจริง
6. ในเรื่องความสามารถในการหารายได้เพื่อการพึ่งพาตนเองด้านงบประมาณ มหาวิทยาลัยควรมีการวิเคราะห์อย่างละเอียด เนื่องจากการพึ่งพาตนเองเป็นปัจจัยสำคัญที่ส่งผลต่อความยั่งยืนของมหาวิทยาลัย นอกจากนี้ควรพิจารณาหาแนวทางเพื่อเพิ่มรายได้ที่มาจากทรัพย์สินทางปัญญาให้มีค่าเพิ่มขึ้น
7. ในเรื่องคะแนนของเป้าหมายการพัฒนาที่ยั่งยืน (SDGs) มหาวิทยาลัยควรนำเสนอข้อมูลเพิ่มเติมเกี่ยวกับแผนการดำเนินงานและกระบวนการ รวมถึงการ alignment และผลกระทบจากผลลัพธ์ที่เกิดขึ้น
8. ในเรื่องผลการดำเนินงานของอธิการบดีตามเป้าหมายการดำเนินงานที่คาดหวัง ประจำปีงบประมาณ พ.ศ. 2565 ซึ่งมีผลการประเมินอยู่ในระดับดีเยี่ยม (คะแนนเฉลี่ย 4.41) มหาวิทยาลัยควรวิเคราะห์ว่าคะแนน 0.59 ที่ขาดไปนั้น เป็นเรื่องใด และเป็นผลมาจากอะไร เพื่อจะได้นำข้อมูลมาใช้ประกอบในการพัฒนามหาวิทยาลัยต่อไป
9. ในเรื่องการสำรวจข้อมูลการได้งานทำของบัณฑิต มหาวิทยาลัยควรกำหนดขอบเขตข้อมูลให้ชัดเจนว่าจะสำรวจหลังจากนักศึกษาสำเร็จการศึกษาเป็นระยะเวลาเท่าใด และจัดกลุ่มข้อมูลอย่างไร เนื่องจากในปัจจุบันนักศึกษาบางส่วนไม่ได้เข้าทำงานที่สถานประกอบการ แต่อาจเลือกทำงานอิสระ หรือศึกษาต่อ

**มติที่ประชุม** 1) อนุมัติรายงานการติดตามและประเมินผลงาน มหาวิทยาลัยเทคโนโลยีสุรนารี ประจำปีงบประมาณ พ.ศ. 2565 (1 ตุลาคม พ.ศ. 2564-30 กันยายน พ.ศ. 2565) ตาม (ร่าง) รายงานฯ ที่เสนอ

2) ให้มหาวิทยาลัยรับข้อสังเกต/ข้อเสนอแนะเพื่อพิจารณาดำเนินการต่อไป

1. **สรุปมติการประชุมคณะกรรมการติดตามและประเมินผลงาน มหาวิทยาลัยเทคโนโลยีสุรนารี
ครั้งที่ 8/2565 (วันศุกร์ที่ 11 พฤศจิกายน พ.ศ. 2565)**

**วาระที่ 4.1 การประชุม****ร่วมกับคณะผู้บริหารมหาวิทยาลัยเพื่อพิจารณา (ร่าง) รายงานการติดตามและประเมินผลงาน มหาวิทยาลัยเทคโนโลยีสุรนารี ประจำปีงบประมาณ พ.ศ. 2565 (1 ตุลาคม พ.ศ. 2564-30 กันยายน พ.ศ. 2565)**

**ข้อสังเกต/ข้อเสนอแนะ**

1. ขอชื่นชมมหาวิทยาลัยที่จัดทำข้อมูลผลการดำเนินงานได้อย่างเรียบร้อยครบถ้วนและฝ่ายเลขานุการคณะกรรมการติดตามและประเมินผลงานที่จัดทำข้อมูลในเล่มรายงานการติดตามและประเมินผลงานเป็นอย่างดี
2. มหาวิทยาลัยอาจพิจารณาทบทวนสัดส่วนค่าน้ำหนักตัวชี้วัดใน SUT Scorecard ในตัวชี้วัดที่ 1 เพิ่มรายได้ เนื่องจากมีจำนวน 3 ตัวชี้วัดย่อย คือ ตัวชี้วัดย่อยที่ 1.1, 1.2 และ 1.3 ซึ่งอาจให้ค่าน้ำหนักไม่เท่ากันตามสัดส่วนรายได้ของแต่ละตัวชี้วัดย่อย
3. มหาวิทยาลัยควรมีการติดตามตัวชี้วัดที่เกี่ยวกับนักศึกษาในมิติต่าง ๆ เพื่อวัดผลลัพธ์ที่เกิดขึ้นจากการเรียนรู้ของนักศึกษา อาทิเช่น ตัวชี้วัดที่เกี่ยวกับคุณลักษณะบัณฑิตที่พึงประสงค์ของมหาวิทยาลัย เป็นต้น และรายงานผลความคืบหน้าเสนอต่อคณะกรรมการติดตามและประเมินผลงานได้รับทราบเป็นระยะ ๆ

**มติที่ประชุม** 1) เห็นชอบรายงานการติดตามและประเมินผลงาน มหาวิทยาลัยเทคโนโลยีสุรนารี ประจำปีงบประมาณ พ.ศ. 2565 (1 ตุลาคม พ.ศ. 2564-30 กันยายน พ.ศ. 2565) ตาม (ร่าง) รายงานฯ ที่เสนอ

1. ให้มหาวิทยาลัยพิจารณาดำเนินการตามข้อสังเกต/ข้อเสนอแนะ
2. **สรุปมติการประชุมคณะกรรมการติดตามและประเมินผลงาน มหาวิทยาลัยเทคโนโลยีสุรนารี
ครั้งที่ 1/2566 (วันเสาร์ที่ 11 กุมภาพันธ์ พ.ศ. 2566)**

**วาระที่ 4.1 ขอความเห็นชอบรายงานการติดตามผลการดำเนินงานของมหาวิทยาลัยเทคโนโลยีสุรนารี ณ ไตรมาสที่ 1 ปีงบประมาณ พ.ศ. 2566**

**ข้อสังเกต/ข้อเสนอแนะ**

1. การรายงานผลในเป้าหมายการดำเนินงานที่คาดหวังในช่วงการดำรงตำแหน่งอธิการบดี 4 ปี (พ.ศ. 2565 - 2568) เป้าหมายที่ 1.1 การจัดอันดับมหาวิทยาลัยโดย THE World University Rankings หากยังไม่ถึงรอบการประเมินอาจรายงานผลในรูปแบบอื่นเพื่อไม่ให้เกิดความสับสนจากผลคะแนนที่รายงาน
2. มหาวิทยาลัยควรหากลไกเชิงรุกในการได้มาของข้อมูลที่น่าเชื่อถือและดำเนินการอย่างจริงจังในเรื่องการได้งานทำและเงินเดือนเฉลี่ยของบัณฑิต พร้อมทั้งเปรียบเทียบกับสถาบันอื่นโดยอาจดำเนินการในลักษณะการทำวิจัยสถาบัน
3. มหาวิทยาลัยควรพิจารณาความเชื่อมโยงของข้อมูลที่รายงานและเกณฑ์การให้คะแนนที่สอดคล้องกันระหว่างเป้าหมายการดำเนินงานที่คาดหวังในช่วงการดำรงตำแหน่งอธิการบดี 4 ปี เป้าหมายที่ 2.3 จำนวน Student/Alumni Startup/Spin-off
และเป้าหมายที่ 2.4 จำนวน Investment Fund ที่เกิดจาก Student/Alumni Startup/Spin-off กับตัวชี้วัด SUT Scorecard ตัวชี้วัดที่ 9.2 จำนวนนักศึกษา/บัณฑิตศึกษาที่เป็นผู้ประกอบการ และตัวชี้วัดที่ 9.3 จำนวนนักศึกษาที่ลงทะเบียนเรียนในรายวิชาและกิจกรรมที่เกี่ยวข้องกับการพัฒนาความเป็นผู้ประกอบการและนวัตกรรม
4. มหาวิทยาลัยควรมีการวิเคราะห์แนวคิดเชิงลึกระหว่างเป้าหมายการดำเนินงานที่คาดหวังในช่วงการดำรงตำแหน่งอธิการบดี 4 ปี (พ.ศ. 2565 - 2568) กับกรอบการประเมิน ตัวชี้วัด และเกณฑ์การประเมินผลงานของมหาวิทยาลัยเทคโนโลยีสุรนารี (SUT Scorecard) ในประเด็นที่มีความสอดคล้องกันโดยเฉพาะเรื่องที่เกี่ยวกับนักศึกษาและสถานภาพทางการเงินของโรงพยาบาลมหาวิทยาลัยเทคโนโลยีสุรนารี
5. ในเกณฑ์การให้คะแนนการติดตามผลการดำเนินงานตามมติของสภามหาวิทยาลัยและคณะกรรมการประจำสภามหาวิทยาลัย โดยเกณฑ์การให้คะแนน ระดับ 3
(3 คะแนน) : ดำเนินการได้ตามเป้าหมาย อาจดำเนินการใน 2 รูปแบบ คือ (1) ตัดออกจากการติดตามในระบบติดตามและประเมินผลงานเมื่อผลการดำเนินงานได้ตามเป้าหมายจริง โดยเป็นประเด็นที่ไม่ต้องติดตามเพื่อดูผลลัพธ์และผลกระทบต่อมหาวิทยาลัยหลังจากที่ดำเนินการได้ตามเป้าหมายแล้ว และ (2) ยังคงติดตามต่อในระบบติดตามและประเมินผลงานเพื่อดูผลลัพธ์และผลกระทบที่มีคุณค่าต่อมหาวิทยาลัยโดยเฉพาะประเด็นที่มีผลกระทบต่อมหาวิทยาลัย ทั้งนี้ การรายงานผลและการประเมินให้ค่าคะแนนต้องสอดคล้องกับเกณฑ์การให้คะแนนด้วย
6. การรายงานผลการติดตามผลการดำเนินงานของมหาวิทยาลัยควรเพิ่มเติมการวิเคราะห์ผลการดำเนินงานเพื่อหาแนวทางในการพัฒนามหาวิทยาลัยในแต่ละตัวชี้วัด นอกเหนือจากข้อมูลเชิงตัวเลข

**มติที่ประชุม** 1) เห็นชอบรายงานการติดตามผลการดำเนินงานของมหาวิทยาลัยเทคโนโลยีสุรนารี
ณ ไตรมาสที่ 1 ปีงบประมาณ พ.ศ. 2566 ตามที่เสนอ

2) เห็นชอบการติดตามผลการดำเนินงานตามมติของสภามหาวิทยาลัยและคณะกรรมการประจำสภามหาวิทยาลัยตามข้อสังเกต/ข้อเสนอแนะ ข้อ 5)

3) ให้มหาวิทยาลัยพิจารณาดำเนินการตามข้อสังเกต/ข้อเสนอแนะต่อไป

1. **สรุปมติการประชุมคณะกรรมการติดตามและประเมินผลงาน มหาวิทยาลัยเทคโนโลยีสุรนารี
ครั้งที่ 2/2566 (วันอังคารที่ 2 พฤษภาคม พ.ศ. 2566)**

**วาระที่ 4.1 ขอความเห็นชอบ (ร่าง) รายงานการติดตามและประเมินผลงาน มหาวิทยาลัยเทคโนโลยีสุรนารี ในรอบครึ่งแรกของปีงบประมาณ พ.ศ. 2566 (1 ตุลาคม พ.ศ. 2565-31 มีนาคม พ.ศ. 2566)**

**ข้อสังเกต/ข้อเสนอแนะ**

1. การรายงานผลในเป้าหมายของอธิการบดีและ SUT Scorecard มหาวิทยาลัยควรดำเนินการเพิ่มเติมดังนี้
	1. มหาวิทยาลัยควรนำเสนอข้อมูลเพิ่มเติมเกี่ยวกับความเชื่อมโยงระหว่างเป้าหมายของอธิการบดีกับ SUT Scorecard เช่น เป้าหมายที่ 3 ความสามารถในการหารายได้เพื่อการพึ่งพาตนเองด้านงบประมาณ มีความเชื่อมโยงกับตัวชี้วัด SUT Scorecard ในตัวชี้วัดที่ 1 เพิ่มรายได้ (ตัวชี้วัดย่อยที่ 1.1, 1.2, 1.3) หรือไม่ อย่างไร เป็นต้น
	2. มหาวิทยาลัยควรนำเสนอข้อมูลให้เห็นการ Alignment ระหว่างตัวชี้วัดใน
	SUT Scorecard กับนโยบายเชิงรุกของมหาวิทยาลัย เช่น นโยบายการเรียนรู้ตลอดชีวิต มีการ Alignment กับตัวชี้วัดใน SUT Scorecard อะไรบ้าง เป็นต้น
	3. การกำหนดตัวชี้วัดในปีถัดไปมหาวิทยาลัยอาจพิจารณาทบทวนสัดส่วนค่าน้ำหนักตัวชี้วัด SUT Scorecard ในตัวชี้วัดที่ 1 เพิ่มรายได้ และตัวชี้วัดที่ 2 กำไร/ขาดทุนจากการดำเนินงานของหน่วยวิสาหกิจ ซึ่งอาจให้ค่าน้ำหนัก
	ไม่เท่ากันตามสัดส่วนรายได้ของแต่ละตัวชี้วัดย่อย
	4. มหาวิทยาลัยควรรายงานข้อมูลเพิ่มเติมใน SUT Scorecard ตัวชี้วัดที่ 15 เกี่ยวกับความสามารถในการดำเนินการของโรงพยาบาลมหาวิทยาลัยเทคโนโลยีสุรนารี ว่าสามารถรองรับผู้ป่วยในและผู้ป่วยนอกได้ปริมาณเท่าใด สูงสุดได้กี่คน และเปรียบเทียบกับจำนวนผู้ป่วยเฉลี่ยที่เกิดจริง
	5. ใน SUT Scorecard ตัวชี้วัดที่ 15 การเพิ่มศักยภาพของระบบบริการและการเข้าถึงระบบบริการของโรงพยาบาลมหาวิทยาลัยเทคโนโลยีสุรนารี มหาวิทยาลัยอาจพิจารณาทบทวนเกณฑ์การประเมินในปีต่อไป โดยคำนึงถึงศักยภาพการให้บริการและความสามารถในการดำเนินการของโรงพยาบาลมหาวิทยาลัยเทคโนโลยีสุรนารี
	6. การรายงานผลข้อมูลของอธิการบดีในเป้าหมายที่ 3 ความสามารถในการหารายได้เพื่อการพึ่งพาตนเองด้านงบประมาณ โดยเฉพาะผลประกอบการของหน่วยวิสาหกิจควรสอดคล้องกับการรายงานผลการใช้จ่ายงบประมาณของหน่วยวิสาหกิจในหน้า 31 ในเล่มรายงานติดตามและประเมินผลงาน
2. การรายงานผลในแผนปฏิบัติการประจำปีงบประมาณ พ.ศ. 2566 มหาวิทยาลัยควรดำเนินการเพิ่มเติมดังนี้
	1. มหาวิทยาลัยควรรายงานสรุปผลการดำเนินงานในภาพรวมในแต่ละวัตถุประสงค์เชิงกลยุทธ์ ว่าเป็นอย่างไรด้วย
	2. มหาวิทยาลัยอาจพิจารณาทบทวนตัวชี้วัดในวัตถุประสงค์เชิงกลยุทธ์ที่ 5 เรื่อง “เพื่อสร้างความเข้มแข็งและส่งเสริมขีดความสามารถของโรงพยาบาล มทส. โดยใช้งานวิจัยฯ” ว่าทั้ง 3 ตัวชี้วัดมีความสอดคล้องกับวัตถุประสงค์เชิงกลยุทธ์ที่ 5 หรือไม่ อย่างไร
3. มหาวิทยาลัยควรมีการวางแผนด้าน Cyber Security และวิธีการบริหารจัดการป้องกันภายในมหาวิทยาลัย เพื่อเตรียมความพร้อมรับมือกับภัยคุกคามทางไซเบอร์ในสถานการณ์ปัจจุบัน
4. ผลงานตีพิมพ์ในฐานข้อมูล SCOPUS ของสำนักวิชาทางด้านวิทยาศาสตร์สุขภาพ ได้แก่ สำนักวิชาแพทยศาสตร์ สำนักวิชาสาธารณสุขศาสตร์ สำนักวิชาทันตแพทยศาสตร์ และสำนักวิชาพยาบาลศาสตร์ ซึ่งมีค่อนข้างต่ำเมื่อเทียบกับสำนักวิชาอื่น ๆ ในมหาวิทยาลัย ดังนั้น มหาวิทยาลัยและผู้บริหารของมหาวิทยาลัยในแต่ละสำนักวิชาควรมีแนวทางและวิธีการบริหารจัดการให้ชัดเจน เพื่อพัฒนางานวิจัยของสำนักวิชาทางด้านนี้

**มติที่ประชุม** 1) เห็นชอบ (ร่าง) รายงานการติดตามและประเมินผลงาน มหาวิทยาลัยเทคโนโลยีสุรนารี ในรอบครึ่งแรกของปีงบประมาณ พ.ศ. 2566 (1 ตุลาคม พ.ศ. 2565-
31 มีนาคม พ.ศ. 2566) ตามที่เสนอ

2) ให้มหาวิทยาลัยพิจารณาดำเนินการตามข้อสังเกต/ข้อเสนอแนะต่อไป

1. **สรุปมติการประชุมคณะกรรมการติดตามและประเมินผลงาน มหาวิทยาลัยเทคโนโลยีสุรนารี
ครั้งที่ 3/2566 (วันศุกร์ที่ 12 พฤษภาคม พ.ศ. 2566)**

**วาระที่ 4.1 การประชุมร่วมกับคณะผู้บริหารมหาวิทยาลัยเพื่อพิจารณา (ร่าง) รายงานการติดตามและประเมินผลงาน มหาวิทยาลัยเทคโนโลยีสุรนารี ในรอบครึ่งแรกของปีงบประมาณ พ.ศ. 2566 (1 ตุลาคม พ.ศ. 2565-31 มีนาคม พ.ศ. 2566)**

**ข้อสังเกต/ข้อเสนอแนะ**

1. มหาวิทยาลัยควรดำเนินการทำวิจัยสถาบันเกี่ยวกับการได้งานทำของบัณฑิตและเงินเดือนเฉลี่ยของบัณฑิตที่ได้งานทำ ระดับปริญญาตรี ซึ่งอาจใช้ระยะเวลาประมาณ 6-8 เดือน โดยมีแนวทางวิเคราะห์ข้อมูลที่ทำให้เกิดความน่าเชื่อถือของตัวเลข และอาจมีการ Benchmarking กับมหาวิทยาลัยอื่นที่มีลักษณะคล้ายกัน
2. มหาวิทยาลัยควรมีการวางแผนในเรื่องการสำรองข้อมูลในรูปแบบ Offline Backup เป็นระยะ ๆ ซึ่งอาจจะเป็นประโยชน์ต่อมหาวิทยาลัยในการดำเนินงาน เพราะ
ในสถานการณ์ปัจจุบันภัยคุกคามทางไซเบอร์เน้นการโจมตีและทำลายข้อมูลสำรององค์กรเป็นอันดับแรก
3. มหาวิทยาลัยควรนำเสนอข้อมูลเพิ่มเติมในเรื่องการ Alignment ระหว่างเป้าหมาย
ของอธิการบดีกับตัวชี้วัด SUT Scorecard และการ Alignment ระหว่างตัวชี้วัด
SUT Scorecard กับนโยบายเชิงรุกของมหาวิทยาลัย โดยอาจปรับเพิ่มข้อมูลที่มี
การดำเนินการได้ครบถ้วนสมบูรณ์แล้วไว้ในเล่มรายงานการติดตามและประเมินผลงานในรอบสิ้นปีงบประมาณ สำหรับการนำเสนอในรอบครึ่งปีงบประมาณจะเป็น
การนำเสนอข้อมูลการเชื่อมโยงในรูปแบบ PowerPoint ที่จะนำเสนอต่อ
สภามหาวิทยาลัยในวันที่ 27 พฤษภาคม พ.ศ. 2566 ต่อไป

**มติที่ประชุม** 1) เห็นชอบรายงานการติดตามและประเมินผลงาน มหาวิทยาลัยเทคโนโลยีสุรนารี ในรอบครึ่งแรกของปีงบประมาณ พ.ศ. 2566 (1 ตุลาคม พ.ศ. 2565-31 มีนาคม พ.ศ. 2566) ตาม (ร่าง) รายงานฯ ที่เสนอ

2) ให้มหาวิทยาลัยพิจารณาดำเนินการตามข้อสังเกต/ข้อเสนอแนะต่อไป